Zıwano merde

Zıwano merde zıwano, ke zemanê veri de merdıman o qısey kerdêne, ema ewro qalkerdoğê/qıseykerdoğê cı nêmendê û qısey nêbeno, cı rê vaciyeno. Yew zıwan terefê merdıman ra qısey beno, ema eke domanê merdıman û domanê (torni) newey zıwani qısey nêkenê, nêmusenê ya zi nêşenê bımusê, o zıwan mıreno û beno zıwanê do merde.

 Zıwan senin mıreno? 
Raveri her zıwan wayirê qalkerdoğanê xo beno, ema eke nesılê verêni zıwanê xo qıcanê xo ra nêmusnenê, zıwan mıreno. Eke zıwan illegal (yesax) vınêno, zıwan mıreno. Politika asimilekerdışi zıwanan û merduman sero zaf zerar dano. Mısal Tırkiya de riyê politika asimilekerdışi ra zıwanê Ubıxki merdo û ewro yew zıwano merdeyo, zıwanê Lazki zi hêdi hêdi mıreno. Eke zıwanê yew şari mıreno, kulturê şari zi mıreno û şar beno asimile û vıni, estiya xo nêmanena. Heto bin ra zıwanê Adıgeki, İsrail de tenya 2 (dı) dewan de qali (qısey) biyêne, ema İsraili eno zıwan bınê seveknayışi (sıtarkerdış) ra gırewto, kerdo zıwanê mektebi û İsraili zıwanê Adıgeki sero politika asimilkerdışi nêkerda, a ri ra ewro Adıgeki hıma esto û qali beno. Eke yew zıwan kewno domê vınibiyayışi û hıkumet ya zi merdumi bınê kontroli ra nêgênê, o zıwan beno vıni û mıreno.

 Çım berzên cı 
 Adıgeki
 Ubıxki
 Lazki

Kategoriye:Zıwanê merdey 
Kategoriye:Zıwan